kardosdrur/scandi-wiki huggingface dataset:
Henningsvær

Henningsvær er et fiskevær og byområde, med ca. 480 indbyggere, i Vågan kommune i Nordland. Henningsvær ligger på sydspidsen af Austvågøy på Lofoten, 24 km fra Svolvær.

Fiskeværet er anlagt på holme og skær med dæmninger, og er omkranset af hav på alle sider. I 1934 blev dæmningen mellem de to hovedøer Heimøya og Hellandsøya taget i brug, og beskyttede dermed havnen mod uvejr fra sydvest. Før 1960 var den eneste forbindelse med omverdenen en skibsrute til Kabelvåg og Svolvær. I 1960 blev riksvei 816 til Festvåg åbnet, og i 1963 blev der oprettet en færgeforbindelse mellem Festvåg og Henningsvær. I 1983 åbnede Henningsværbroerne, og gav Henningsvær en færgefri forbindelse med resten af Lofoten (som i 2007 fik fastlandsforbindelsen Lofast.

Det vigtigste erhverv er fiskeri, og tørfisk er en vigtig eksportartikel. Et af verdens rigeste fiskeplader ligger lige syd for fiskeværet. Lige efter 2. verdenskrig kunne der være over ti tusinder fiskere under Lofotfisket. om sommeren er også turismen et vigtigt erhverv, og Henningsvær har mange overnatnings- og serveringssteder

Historie 

Henningsvær blev hovedsagelig befolket i løbet af det 18. århundrede. Efter flere forskellige ejere af fiskeværet købte Henrik Drejer Henningsvær i 1842 for  daler. Under hans ledelse befæstede stedet sin position som Lofotens vigtigste fiskevær med sygestue, læge og kapel. Drejer havde ingen arvinger, og efter hans død i 1882 blev Henningsvær købt af Nordlands Amtskommune for at undgå at stedet kom i udenlandske hænder. I 1922 fik Henningsvær elektricitetsforsyning, og nogen år senere, ferskvandsforsyning fra fastlandet.

4. marts 1941 angreb De Allierede styrker Lofoten i det som senere er blev kaldt Lofotraidet. Også Henningsvær var et mål under aktionen, og trandamperiet på «Engelskmannsbrygga» blev sprængt før soldaterne returnerede til Storbritannien. Flere unge mænd fra Henningsvær fulgte med angrebsstyrkerne tilbage for at melde sig til krigstjeneste. Efter raidet gennemførte den tyske bessættelsessmagt arrestationer og straffeaktioner over hele Lofoten. Pårørende til dem som flygtede til Storbritannien, blev arresteret og sendt til fangelejren Grini.

Den 21. april 1946 forliste det norske fragtskib DS «Ramø» ved Henningsværs. Skibet ramte en eller to tyske miner. Femten af mandskabet omkom. Alle de omkomne undtagen én blev fundet.

Efter krigen fulgte flere år med et rekordstort fiskeri, og Henningsvær havde i 1950'erne omkring 1000 fastboende. Så kom nedgangen i fangsterne, som efterhånden førte til ændringer i fiskeriforvaltningen. Resultatet var at færre og større både overtog fiskeriet, og befolkningstallet i Henningsvær sank som en følge af dette helt til 1990'erne da det stabiliserede sig til det nuværende niveau.

Galleri 

Nordlands geografi
Lofoten
Claus Holm (kok)

Claus Julius Holm (født 1970 i Vejle) er en dansk kok, kogebogsforfatter og foredragsholder. Han har blandt andet arbejdet på Go' Morgen Danmark på TV2, som kok.

Han har desuden lanceret en serie af køkkenredskaber i eget navn.

Bibliografi 
 Grillkaliffen og hans lærling 
 Mænd i køkkenet 
 HOLMs MAD

Referencer

Eksterne henvisninger 
 Kokkens hjemmeside

Kokke fra Danmark
Personer fra Vejle
Kogebogsforfattere fra Danmark
Christian Colombo

Christian Colombo (født 7. januar 1980 i København, Danmark) er en dansk MMA-udøver, der konkurrer i sværvægt-klassen i Ultimate Fighting Championship. Han er den den 5. dansker i historien, der har skrevet kontrakt med UFC. Udover MMA er Colombo 3-gange dansk Muay Thai boksemester og 2-gange nordisk Muay Thai boksemester.

Han møder sin danske rival Nick Barnø til Danish MMA Night den 9. juni 2018 i Brøndbyhallen i København.

MMA-karriere

Tidlige karriere 
Colombo startede sin MMA-karriere i 2005 og fik sin professionelle MMA-debut på Adrenaline 4: The New Generation i København den 13. februar 2010, hvor han TKO-besejrede danske Tommy Rasmussen efter 58 sekunder i 3. omgang. I løbet af de næste fem og et halvt år opbyggede han en rekordliste på 8 sejre med 1 nederlag.

Ultimate Fighting Championship 
Colombo skrev kontrakt med UFC i 2016.  Han fik sin debut den 3. september 2016 mod tyske Jarjis Danho på UFC Fight Night 93 i Hamborg i Tyskland. Kampen resulterede i en uafgjort efter at Colombo fik fratrukket et punkt i første omgang på grund af et ulovligt knæspark.

I sin anden kamp for organisationen mødte Colombo Luis Henrique den 19. november 2016 ved UFC Fight Night 100. Han tabte kampen via submission i tredje omgang.

Efter næsten et år væk fra organisationen vendte Colombo tilbage mod brasilianske Marcelo Golm den 28. oktober 2017 i São Paulo i Brazilien ved UFC Fight Night: Brunson vs Machida. Han tabte kampen via submission i første omgang.

Privatliv 
Colombo er gift med Marie og er far til Augusta og Alexander.

Referencer

Ekstern henvisning 
 

MMA-udøvere fra Danmark
Kickboksere fra Danmark
Kampsportsudøvere fra Danmark
Nick Barnø

Nick Barnø (født 2. januar 1982 i København, Danmark) er en dansk MMA-udøver, der konkurrer i sværvægt-klassen. Barnø er dansk mester i Brasiliansk Jiu-jitsu 2014 og vandt gulv ved European Open Gi & No-gi i 2013. Han har kæmpet halvdelen af sine professionelle kampe i udlandet og alle hans sejre er på TKO eller submission.

Barnø mødte sin danske rival Christian Colombo til Danish MMA Night den 9. juni 2018 i Brøndbyhallen i København og tabte klart..

Siden har han ikke været i en eneste kamp.

MMA-karriere

Amatørkarriere 
Barnø startede til Brasiliansk Jiu-jitsu i 2008 og debuterede som amatør i MMA i 2012. Han blev udtaget til det danske landshold efter 5 amatørkampe heraf 4 vunde og 1 nederlag. Til VM i Las Vegas blev han den 1. juli 2014 stoppet på KO i 1. omgang mod polske Marcin Kalata.

Professionelkarriere 
Han fik kort tid efter sin professionelle MMA-debut på Trophy MMA 4: Summer Break i Malmø i Sverige den 30. august 2014, hvor han besejrede polske Jakub Holub via submission efter 3 minutter og 43 sekunder i 1. omgang. I løbet af de sidste knap 4 år har han opbygget en rekordliste på 6 sejre med 2 nederlag.

Hans seneste kamp var en KO-sejr mod engelske Luke Morton til MMA Galla 04 den 13. januar i Nykøbing Falster.

Privatliv 
Barnø bor med sin kæreste i København og er far til Hektor.
Han arbejder som social pædagogisk medarbejder på en døgninstitution i Frederikssund med udsatte og kriminalitetstruede unge mennesker mellem 14 og 18 år

Ekstern henvisning 
 

MMA-udøvere fra Danmark
Kickboksere fra Danmark
Brasiliansk Jiu-jitsu-udøvere fra Danmark
Kampsportsudøvere fra Danmark
Mikkel Kasper

Mikkel Kasper (født 5. maj 1992) er en dansk MMA-udøver, der konkurrer i mellemvægt-klassen. Kasper blev amatørverdensmester i mellemvægt ved VM i Las Vegas i 2014. Han er ubesejret i sine 3 professionelle kampe.

MMA-karriere

Amatørkarriere 
Kasper startede som 11-årig til judo i 2003 og formåede at opnå en plads på det danske Cadet landshold hvor han vandt det danske og nordiske mesterskab og deltog i EM i judo. Kasper debuterede som amatør i MMA i 2013, allerede efter at være startet samme år. Efter 2 kampe blev han dansk mester da han slog Thomas Jessing og kvalificerede sig hermed til Amatør VM i Las Vegas i 2014. Kasper vandt verdensmesterskabet i mellemvægt, der fandt sted blot et år efter sine amatørdebut. I semifinalen den 3. juli, vandt han over britiske Daniel Cassell på submission efter 37 sekunder i omgang og i finalen den 5. juli vandt han ligeledes på submission efter 48 sekunder over norske Gard Olve Sagen.

Professionellekarriere 
Han fik sin professionelle MMA-debut i Malmø i Sverige den 26. december 2015, hvor han besejrede svenske Linus Andersson via submission efter 1 minut og 12 sekunder i 2. omgang.
Hans seneste kamp var en submission-sejr mod engelske Jenaid Ebanks til Golden Ticket Fight Promotions: Fight Night 8 den 10. februar 2018 i Wolverhampton i England.

Ekstern henvisning 
 

MMA-udøvere fra Danmark
Kickboksere fra Danmark
Brasiliansk Jiu-jitsu-udøvere fra Danmark
Judoka fra Danmark
Louis Glismann

Louis Glismann (født 1990 i København, Danmark) er en dansk MMA-udøver, der konkurrer i Weltervægt-klassen. Han blev dansk amatørmester i MMA i 2016.
Glismanns konkurrer ligeledes indenfor Brasiliansk Jiu-jitsu hvor hans største meritter er EM guld i No Gi BJJ i 2014 samt sejre i Danish Open, Swedish Open, German Nationals og Spanish Nationals som brunbælte.

Glismann møder hollandske Melvin van Suijdam ved Danish MMA Night den 9. juni 2018 i Brøndbyhallen i København.

MMA-karriere

Amatørkarriere 
Glismann startede som 16-årig til traditionel Japansk Ju-jutsu i 2006 som han senere udskiftede med Brasiliansk Jiu-jitsu. I 2011 trænede han 6 måneder i Brasilien og konkurrede herefter internationalt med EM guld i No Gi BJJ i 2014 samt sejre i Danish Open, Swedish Open, German Nationals og Spanish Nationals.
Glismann debuterede som amatør i MMA i 2015, allerede efter at være startet samme år. Efter 5 kampe blev han Dansk MMA Amatørmester året efter i 2016.

Professionelkarriere 
Glisman fik sin professionelle MMA-debut i Wolverhampton i England den 24. september 2016, hvor han tabte en pointafgørelse mod britiske Jake Constantinou. Glismann fik sin første professionelle sejr da han året efter, den 18. november 2017 vandt over engelske Mush Aslani via submission efter 3 minutter og 55 sekunder i 1. omgang.
Hans seneste kamp var en submission-sejr mod engelske Joseph Whelan til Golden Ticket Fight Promotions: Fight Night 8 den 10. februar 2018 i Wolverhampton i England.

Ekstern henvisning 
 

MMA-udøvere fra Danmark
Brasiliansk Jiu-jitsu-udøvere fra Danmark
Kampsportsudøvere fra Danmark
Ann Coulter

Ann Hart Coulter (født den 8. december 1961) er en amerikansk forfatter, klummeskribent, advokat og konservativ politisk kommentator.

Bibliografi

Kilder

Eksterne henvisninger

 
 
 
 In Depth interview with Coulter, 7. august 2011

Klummer
 Ann Coulter column archive at Human Events articles at BNet Find Articles with advanced search (1998–2007)
 Ann Coulter column archive at Human Events (2002–) (use search feature)
 Ann Coulter column archive at National Review (2000–2001)
 Ann Coulter column archive  at uExpress.com (1999–) [select headline archive]

Politiske kommentatorer fra USA
Faglitterære forfattere fra USA
Personer fra New York City
Advokater fra USA
Frodi Vitalis Hansen

Frodi Vitalis Hansen (født 15. oktober 1978 i Thorshavn, Færøerne) er en færøsk-dansk MMA-udøver, der konkurrer i weltervægt-klassen. Hansen har desuden trænet boksning, brydning, thaiboksning, kickboxing og ju-jutsu, hvor han har konkurreret i de forskellige kampsportsgrene. Han træner i og repræsenterer Rumble Sports i København.

Hansens næste kamp er ved Danish MMA Night den 9. juni 2018 i Brøndbyhallen i København.

MMA-karriere 
Hansen kom til Danmark som 13-årig og startede til Wing Tsu i København i 2000. Efter 40 fuldkontaktskampe indenfor sportsgrenen begyndte han i 2004 at træne gulvkamp og MMA. Den 6. juni 2005, kæmpede han sin første professionelle MMA kamp og modsat de fleste andre udøvere debuterede han uden at have haft en amatørkamp. Han vandt over danske Kristian Helde via submission.
Hans seneste kamp var et TKO-nederlag mod den svenske UFC-kæmper Oliver Enkamp den 1. april 2017 i Stockholm i Sverige.

Privatliv 
Hansen er alenefar til en 15-årig dreng. Han studerer sportspsykologi på Københavns Universitet og regner med at afslutte uddannelsen sommeren, 2018. Han venter barn sammen med sin kæreste Annetta.

MMA-udøvere fra Danmark
Kickboksere fra Danmark
Brasiliansk Jiu-jitsu-udøvere fra Danmark
Kampsportsudøvere fra Danmark
Jonas Mågård

Jonas Mågård (født 6. august 1992 i Randers, Danmark) er en dansk MMA-udøver, der konkurrer i bantamvægt-klassen. Han blev Dansk MMA Amatørmester i 2013. Han er en af Skandinaviens mest aktive professionelle MMA-kæmpere og er tilknyttet Rumble Sports i København og All Powers Gym i Manchester i England.

Mågård møder svenske Fernando Flores til Danish MMA Night den 9. juni 2018 i Brøndbyhallen i København.

MMA-karriere

Amatørkarriere 
Mågård startede som 18-årig til MMA i Randers-klubben AK Frem og flyttede i 2012 til København for at forbedre sin træning.

Profesionelkarriere 
Han fik sin professionelle MMA-debut ved European MMA 8: It's now or never på Frederiksberg den 22. februar 2014, hvor han vandt på submission mod tyske Eduard Heinz efter 2 minutter og 32 sekunder i 1. omgang. Han har siden opbygget en rekordliste på 9 sejre og 4 nederlag.

Mågårds seneste kamp var en point-sejr mod brasilianske Diego Barbosa ved BAMMA 34 den 9. marts 2018 i London i England.

MMA-udøvere fra Danmark
Kampsportsudøvere fra Danmark
P572 Lauge Koch

P572 Lauge Koch er det tredje og nyeste skib af Søværnets Knud Rasmussen-klasse og navngivet efter den danske polarforsker Lauge Koch. Skibet er bygget til sejlads i farvandene omkring Arktis og Grønland, men kan ligeledes operere i internationale missioner over hele verden. Skibet er bygget efter søværnets StanFlex-koncept, ligesom søværnets øvrige skibe. Dette betyder, at skibet kan konfigureres til den ønskede opgave og udstyres med blandt andet MU90 antiubåds-torpedo og Evolved Sea Sparrow-missiler. Skibet er desuden udstyret med en 76 mm Otobreda-kanon på fordækket, samt helikopterdæk.

Adoptionsby 
 Randers – 19. maj 2018. Traditionen hvor Søværnets skibe adopteres af en dansk by og kommune, startede i 1946 da netop Randers anmodede om at adoptere fregatten Niels Ebbesen. Siden har byen adopteret korvetten F354 Niels Juel i 1980 og nu P572 Lauge Koch.

Referencer 

Krigsskibe fra Danmark
Malavia

Malavia (Maleficent) er en fiktiv figur, den onde fe i Disneyfilmen Tornerose fra 1959. Hun kaster en forbandelse over Tornerose, så hun dør, men forbandelsen bliver gjort om til at Tornerose kun sover i 100 år af de gode feer. Hun er en af de ondeste og mest kendte Disneyskurke nogensinde.

Historie 
Det starter med at hun bryder ind til Torneroses dåbsfest, fordi hun ikke er inviteret, og forbander Tornerose så hun på sin sekstenårs fødselsdag vil stikke sin finger på en spinderok og dø. De gode feer svækker dog forbandelsen så hun kun sover i 100 år. Efter 100 år dukker Prins Philip op for at redde Tornerose. Malavias ravn Diablo finder dog ud af dette og Malavia tager ud for at dræbe Prins Philip og Tornerose for evigt. Diablo bliver forvandlet til sten af en af de gode feer så Malavia forvandler sig til en drage og prøver at dræbe Prins Philip. Prinsen har dog et sværd fortyllet af de gode feer og under kampen kaster han det lige i Malavias hjerte så hun dør.

Se også
Maleficent (film) fra 2014.

Kilder 

Fiktive personer
Disney-figurer
Natura 2000-område nr. 118 Søer ved Tårup og Klintholm

Natura 2000-område nr. 118 Søer ved Tårup og Klintholm består af to små områder med et samlet areal på 36 hektar. Området, der ligger ligger på Østfyn, ud til Storebælt, mellem Nyborg og Svendborg, nord for Lundeborg består af to adskilte dele.

Områdebeskrivelse
Det nordlige område er en campingplads med fem vandhuller ved Tårup Strand, og ligger i Nyborg Kommune.  Her blev Tårup Lergrav der ligger på  Tårup Strand Camping fredet i 1969 i et forsøg på at sikre levesteder for Klokkefrøen.  Den er dog ikke hørt på stedet i de senere år ().

Det andet område er et tidligere kalkbrud, Klintholm Kalkgrave, og her er i alt godt 20 søer og vandhuller.  Det er det eneste sted på Fyn hvor danienkalken kommer helt op i jordoverfladen. Kalkgravningen har efterladt en række rene og kalkrige søer med undervandsvegetation, herunder kransnålalger. Hovedformålet med planen  søerne i området sikres god vandkvalitet og  at de to delområder kommer til, hver for sig at bestå af sammenhængende naturarealer, der tilsammen fungerer som kerneområde for den østfynske bestand af klokkefrø og stor vandsalamander, og udgør en spredningskilde for de pågældende arter til de omgivende arealer. Området er levested for  hovedparten af den østfynske bestand af klokkefrø. Der yngler også Stor vandsalamander, spidssnudet frø og strandtudse i vandhullerne, ligesom området er ynglested for rødrygget tornskade samt vandfugle tilknyttet søerne.Området er et kalkoverdrev med en artsrig
vegetation, men  afgrænses mod vest af et stort affaldsdepot, som modtager
affald fra 7 kommuner og Kommunekemi.

Natura 2000-området består af Habitatområde nr. H102 og
ligger i   Vandområdedistrikt Jylland og Fyn og Vandområdedistrikt Sjælland i vandplanopland   Vandplan 1.14 Storebælt.  og  Vandplan 1.15 Det Sydfynske Øhav

Se også 
Internationale naturbeskyttelsesområder i Danmark
 Naturtyper i Danmark

Eksterne kilder og henvisninger

  Kort over området på miljoegis.mim.dk
 Naturplanen 
 Basisanalysen 2016-21     
 Søer ved Tårup og Klintholm    på nyborg.dk
Natura 2000-planer
EU-habitatområder i Danmark

Lokaliteter i Nyborg Kommune
Lokaliteter i Svendborg Kommune
Alice af Battenberg

Prinsesse Alice af Battenberg, senere prinsesse Alice af Grækenland og Danmark (Victoria Alice Elizabeth Julia Marie; født 25. februar 1885,  død 5. december 1969) var mor til prins Philip, hertug af Edinburgh (gemalen til dronning Elisabeth II).

Hun led af medfødt høretab, og voksede op i Tyskland, England og ved Middelhavet. Efter at hun giftede sig med prins Andreas af Grækenland og Danmark i 1903, boede hun i Grækenland frem til store dele af den græske kongefamilies eksil i 1917. Da hun kom tilbage til Grækenland et par år senere, blev hendes mand delvist bebrejdet for Grækenlands nederlag i Græsk-tyrkiske krig (1919-1922). Kort tid efter blev der gennemført et statskup i Athen. Monarkiet blev afskaffet, og familien blev igen tvunget i eksil indtil genoprettelsen af det græske monarki i 1935.

I 1930 blev hun diagnostiseret som schizofren og begyndte behandling hurtigt.

Derefter levede hun adskilt fra sin mand. Da behandlingen var afsluttet, viede hun de fleste af sine resterende år til velgørenhed i Grækenland. Hun opholdt sig i Athen under Anden Verdenskrig, hvor hun beskyttede jødiske flygtninge og blev derfor anerkendt som "Retfærdige blandt nationerne" af Yad Vashem.

Efter Konstantin 2. af Grækenlands fald og indførslen af militærdiktatur i Grækenland i 1967, blev hun inviteret af sin søn og svigerdatter til at bo på Buckingham Palace i London; der boede hun de to sidste år af sit liv.

Kilder

Litteratur

Eksterne henvisninger 

Prinsesser fra Grækenland
Huset Battenberg (Mountbatten)
Retfærdige blandt nationerne
Kong-bjergene

Kong-bjergene er en ikke-eksisterende bjergkæde i sydkanten af Sahara. James Rennells kort fra 1798 på baggrund af Mungo Parks ekspeditioner viser denne bjergkæde, og i 1805 forbandt gravøren John Cary dem med de ligeledes ikke-eksisterende Måne-bjerge, der formodedes at rumme Nilens kilde.

Op gennem det nittende århundrede gentog kartograf efter kartograf fejlen, men efterhånden som området blev bedre udforsket af europæerne, fandt man ud af at der ikke var nogen bjergkæde, men blot randen af et plateau.

Kilder og henvisninger 

Fiktive steder
Afrikas geografi
Afrikas historie
Det Skide Show

Det Skide Show er en teaterforestilling skrevet af Frederik Cilius og Rasmus Bruun og instrueret af Karen Lundsby Andersen. Forestillingen udsprang af satire-radioprogrammet Den Korte Radioavis og turnérede i Danmark i foråret 2018. Forestillingen havde premiere den 1. marts på Bremen Teater i København og spillede senere på måneden i Odense og Aarhus.

Handling 
Showet er en parodi på at en gammel historie om Dirch Passer drømte om at spille Mus og mænd af Steinbeck og det gik dårligt da folk kendte ham som komisk karakter. Cilius og Bruun lavede derfor et show om at Kirsten gerne ville spille Lenny fra mus og mænd. Som publikum var man vidne til prøverne op til showet, en masse diskussioner og indvendinger blandt skuespillerne, samt interviews Cilius og Bruun deltog som forberedelse til showet. Dette resulterede i et show med en masse metalag.

Medvirkende

Modtagelse

Billetsalg 
Alle fjorten forestillinger på Bremen Teater var udsolgt. Efter turneen blev det annonceret, at tre særforestillinger ville blive opført i Skuespilhuset fra 14.-16. juni.

Anmeldelser 
Forestillingen fik en blandet modtagelse; anmeldelserne rangerede fra bund- til topkarakter. Forestillingen blev beskrevet som "en selvfed teaterfuser" af Ekstra Bladets anmelder, der tildelte den to ud af seks stjerner, mens BTs anmelder Morten Buckhøj tildelte den fem ud af seks stjerner og betegnede den som "ordekvilibristisk satirekomik på aller-allerhøjeste plan." Dagbladet Informations anmelder beskrev showet som gennemført og velkomponeret, men bemærkede, at det "skal passe på med ikke at blive alt for skridsikkert sjovt for de faste fans." Weekendavisens kulturredaktør, Synne Rifbjerg, kaldte showet "genialt" og roste dets "begavede, sprogligt musikalske cocktail af litteratur, politik, teater og satanisk satire." Dagbladet Politikens anmelder Monna Dithmer tildelte showet tre ud af seks stjerner og skrev: "Hver gang Rasmus i sin bevidst underspillede, bebrillede, småtskårne rolle får scenen for sig selv – ja, Kirsten Birgit vil elske det her – så er det, som om der bliver slukket for strømmen." Soundvenues anmelder gav forestillingen fire ud af seks stjerner og ræsonnerede: "Med seks forelskede stjerner til figurerne og tre generøse stjerner til det lovligt springende og meta-forhippede manuskript, ender vi på en lidt over-middelkarakter til 'Det Skide Show'."

Referencer

Eksterne henvisninger 
 Officiel hjemmeside 

Skuespil fra Danmark
Den Korte Radioavis
Skuespil fra 2018
Rhythm Tengoku

Rhythm Tengoku er et rytmespil udviklet og udgivet af Nintendo. Spillet blev udgivet i Japan i august 2006 til Game Boy Advance og var det sidste spil Nintendo udviklet til platformen. Det har fået tre efterfølgere: Rhythm Paradise til Nintendo DS, Beat the Beat: Rhythm Paradise til Wii og Rhythm Paradise Megamix til Nintendo 3DS.

Spilmekanikkerne i Rhythm Tengoku fokuserer på at give spilleren information i form af lydsignaler i stedet for visuelle signaler. Spillet har en samling af etaper med forskellige rytmer, spilmekaniker og temaer. Spilleren følger rytmen fra start til slut og får tildelt en poengsum baseret på sin præstation gennem etapen.

Gruppen der udviklet Rhythm Tengoku tog danseundervisning for at udvikle en kollektiv bevidsthed om rytme, efter anbefaling fra spillets komponist, Tsunku. En af etaperne i spillet har en løg med et ansigt, hvorfra spillere plukker dens hår i takt med musikken. Etapen skulle oprindeligt ha et rigtigt ansigt, men det blev anset for "lidt for groft". Mange af etaperne er baseret på japansk kultur, blandt andet samuraier, ninjaer, fyrværkeri og festivalen obon. Det har blevet trukket paralleller mellem Rhythm Tengoku og WarioWare-serien fra den samme udvikler.

Referencer

Ekstern henvisning 
 Officiel hjemmeside (på japansk)

Computerspil fra 2006
Game Boy Advance-spil
Musikspil